DE PERTUSARI1S EUROPAE MED1AE 
COMMENTATIO. 
PERTUSARIA D. C. 
Character gener. — Apothecìum verrucaeforme, vulgo compositum, s. pleiopy- 
reniura, rarius simplex, h. e. monopyrenium, unico instructum excipulo, eoque spurio, 
e substantia thallode concreto; verruca ipsa ab initio clausa, et subaequalis, dein 
foveolisvel punctis impressis notata, tandem foraminibus jam subrotundis, jam rimoso- 
angulosis, jam disciformibus aperta; nuclei ex amphithecio evidenti oriundi, nudi, 
subglobosi, ceraceo-gelatinosi, colorati vel decolores, solitarii vel aggregati, imo con- 
fluentes; paraphyses implexo-ramosae , raro capillares, crassae, cum gelatina hyme- 
nia plerumque coalitae, apice conni ventes; asci magni, elliptico-elongati, vel saccato- 
ventricosi, 1-2-4-8 spori; sporae maximae, ellipsoideae, uniloculares; spermogonia 
infrequentia; sterigmata unicellularia ; spermatia acicularia vel cilyndrica, minuta. 
Thallus cartilagineus vel tartareus sat saepe in soredia vel isidia mutatus. 
Synon. PORINA Ach. PIONOSPORA Th. Fries. PORONOPHORA Mayer. 
PARMELIAE, LEGANORAE, VARIOLARIAE, ISIDII species variae auct. plu- 
rimorum. 
Descriptio. — Apothecium peculiari tballi verruca compactum, nucleos includit 
normaliter plures, segregatos vel confluentes. Yerruca baec thallodes, quae deficientis 
excipuli proprii vices gerit, figura et magnitudine variare admodum solet. Ab initio 
clausa semper est, et subaequalis, mox vero in apice punctulis, vel foveolis ut plu- 
rimum notatur , ubi serius ociusve ea ratione aperitur , ut qui inde patent pori vel 
rimae prominula nucleorum ostiola laxe vel arcte excipiant et praecingant. Ostiola in 
una verruca vulgo tot prostant, quot nucleos ipsa intus fovet, aliquando tamen pau- 
ciora, cum nuclei bini pluresve in unum saepe confluànt ostiolum. 
Nucleus ex amphithecio crasso, distincto oriundus figuram exhibet plerumque 
globosam vel ovatam, interdum transversim ellipticam, pyriformem vel piane irregu- 
larem; compage vero est ceraceo-gelatinosa, ceteroquin sat amplus, et leviter coloratus. 
Protinus praeter ostiolum a substantia thallode inclusus et reconditus, tunica propria 
caret semper. 
